钦定古今图书集成/历象汇编/庶征典/第070卷 > 《贺彩云见状》张说
## 钦定古今图书集成/历象汇编/庶征典/第070卷 > 《贺彩云见状》张说

右，伏奉恩旨，“今日属下元，赐臣等侍从升降圣阙，礼
谒大圣尊容。行香之际，日西南有彩云见者。”伏以大
道无形，至诚斯应；上元降福，感而遂通。步辇陟于斋
宫，虔修香火；彩云生于晓日，遽发祥光。是知圣德与
天心合符，万灵与群仙叶赞。臣叨陪侍从，如升汗漫
之游；承恩礼谒，更睹氤氲之瑞。荥幸之极，千载一时。
无任欣庆之至。